На основу члана 32. став 1. тачка 9. Закона о локалној самоуправи („Службени гласник РС“, број 129/07, 83/14- др. закон, 101/16 - др.закон и 47/18), члана 130. став 1. и 3. и члана 137. став 1.,3. и 4. Закона о здравственој заштити („Службени гласник РС“, број 107/05, 72/09- др закон, 88/10, 99/10, 57/11, 119/12, 45/13 – др.закон, 93/14, 96/15, 106/15 и 113/17 – др.закон), члана 20. став 1. Закона о јавним службама („Службени гласник РС“, број 42/91, 71/94, 79/05 - др. закон, 81/05 - испр. др. закона, 83/05 - испр. др. закона и 83/14 – др.закон), члана 17., 41. став 1. тачка 10. и 138. Статута Општине Владичин Хан (“Службени гласник Пчињског округа“, број 21/08 и 08/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“ број 12/14 – пречишћен текст, 22/15, 43/16, 17/17 и 11/18), Скупштина општине Владичин Хан на седници одржаној дана 16.09.2018. године, донела је

**РЕШЕЊЕ**

**О ИЗМЕНИ РЕШЕЊА О ИМЕНОВАЊУ ПРЕДСЕДНИКА И ЧЛАНОВА УПРАВНОГ ОДБОРА ДОМА ЗДРАВЉА ВЛАДИЧИН ХАН**

**I**

 У Решењу о именовању председника и чланова Управног одбора Дома здравља Владичин Хан („Службени гласник Града Врања“, број 25/16, 32/16, 11/18 и 14/18), врши се измена у тачки 1. подтачка 4. и то:

Разрешава се дужности члана Управног одбора

* Зара Николић, доктор медицине, из Владичиног Хана,

Именује се за члана Управног одбора

* Елизабета Антанасковић, лекар специјалиста педијатрије из Владичиног Хана.

**II**

Мандат именованог члана Управног одбора траје до истека мандата Управног одбора Дома здравља Владичин Хан, именованог Решењем 06-64/10/2016-01 од 21.07.2016. године („Службени гласник Града Врања“, број 25/16), Решењем број 06-104/20/2016-01 од 22.10.2016. године („Службени гласник Града Врања“,број 32/16), Решењем број 06-36/12/18-I од 05.04.2018. године (“Службени гласник Града Врања“, број 11/18) и Решењем број 06-65/5/18-I од 13.05.2018. године (“Службени гласник Града Врања“, број 14/18).

 **III**

Решење ступа на снагу даном доношења.

 **IV**

Решење објавити у „Службеном гласнику Града Врања“.

**Образложење**

 Правни основ за доношење наведеног Решења налази се у одредбама члана члана 32. став 1. тачка 9. Закона о локалној самоуправи („Службени гласник РС“, број 129/07 и 83/14- др. закон, 101/16 - др.закон и 47/18), члана 130. став 1. и 3. и члана 137. став 1.,3. и 4. Закона о здравственој заштити („Службени гласник РС“, број 107/05, 72/09- др закон, 88/10, 99/10, 57/11, 119/12, 45/13 – др.закон, 93/14, 96/15, 106/15 и 113/17 – др.закон), члана 20. став 1. Закона о јавним службама („Службени гласник РС“, број 42/91, 71/94, 79/05 - др. закон, 81/05 - испр. др. закона, 83/05 - испр. др. закона и 83/14 – др.закон), члана 17., 41. став 1. тачка 10. и 138. Статута Општине Владичин Хан (“Службени гласник Пчињског округа“, број 21/08 и 08/09 и „Службени гласник Града Врања“, број 11/13, 5/17 и 14/17) и члана 128. Пословника Скупштине општине Владичин Хан („Службени гласник Града Врања“ број 12/14 – пречишћен текст, 22/15, 43/16, 17/17 и 11/18).

 Чланом 32. став 1. тачка 9. Закона о локалној самоуправи између осталог прописано је да Скупштина општине у складу са Законом именује и разрешава управни јавних предузећа, установа, организација и служби чији је оснивач што је прописано и чланом 41. став 1. тачка 10. Статута Општине Владичин Хан.

 Чланом 130. став 1. и 3. Закона о здравственој заштити прописано је да су органи здравствене установе, директор, управни одбор и надзорни одбор и да их именује и разрешава оснивач.

 Чланом 137. став 1.,3. и 4. наведеног Закона прописан је број и састав Управног одбора Дома здравља, као и период на који се чланови Управног одбора именују.

 Чланом 20. став 1. Закона о јавним службама прописано је да Управни одбор установе именује и разрешава оснивач.

 Чланом 17. Статута Скупштине Општине Владичин Хан између осталог прописано је да Скупштина општине именује чланове управних јавних предузећа, установа, организација и служби чији је оснивач на период од четири године осим када је Законом другачије предвиђено,те да приликом именовања управних одбора Скупштина општине истовремено именује и председника тих одбора.

 Како је Зара Николић, која је именована за члана из здравствене установе, поднела оставку на место члана Управног одбора Дома здравља Владичин Хан, именована се разрешава дужности члана Управног одбора, а на основу поднетог предлога, у складу одредбама закона и подзаконских аката, за члана Управног одбора Дома здравља Владичин Хан именује се Елизабета Антанасковић, лекар специјалиста педијатрије из Владичиног Хана.

 На основу напред наведеног одлучено је као у диспозитиву решења.

 **УПУТСТВО О ПРАВНОМ СРЕДСТВУ:** Против овог Решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-131/14/18-I**

 **П Р Е Д С Е Д Н И Ц А,**

 **Данијела Поповић**